el el el el el el el el el el el el el el el el el el el en el es pt es fr it el el el el el el el el el es el el el el el el el el el zh el el el el el el el el el es el el el el el en el el el el el el el el el el el el el
Αυτό το λήμμα αφορά την ποδοσφαιρική ομάδα της Μπαρτσελόνα από το Εκουαδόρ. Για την ισπανική ποδοσφαιρική ομάδα, δείτε: Μπαρτσελόνα (ποδόσφαιρο).
Η Μπαρτσελόνα ΣΚ (ισπανικά: Barcelona SC, λατινοαμετικανική προφορά Μπαρσελόνα, καστιλιανική προφορά Μπαρθελόνα), γνωστή και ως Μπαρτσελόνα Γκουαγιακίλ,[7] είναι αθλητικός σύλλογος από το Εκουαδόρ, με έδρα την πόλη Γουαγιακίλ, ο οποίος είναι περισσότερο γνωστός για το ποδοσφαιρικό του τμήμα. Αυτό τον καιρό αγωνίζεται στη Σέριε Α του Εκουαδόρ, την κορυφαία κατηγορία του ποδοσφαίρου της χώρας.
Μονουμεντάλ Ισίδρο Ρομέρο Κάρμπο, Γουαγιακίλ
Πολυμέσα σχετικά με την ομάδα
wikidata (π • σ • ε )
Η Μπαρτσελόνα είναι η πλέον πετυχημένη ομάδα στο Εκουαδόρ, έχοντας κατακτήσει τη Σέριε Α συνολικά 14 φορές, κάτι που αποτελεί και αριθμό-ρεκόρ στην ιστορία του εγχώριου ποδοσφαίρου, ενώ είναι και η νυν πρωταθλήτρια έχοντας κατακτήσει τον τίτλο για την σεζόν 2012. Έχει, επίσης, κατακτήσει έξι τίτλους τοπικού χαρακτήρα (πέντε στη διάρκεια της επαγγελματικής εποχής του ποδοσφαίρου της χώρας), ενώ ήταν η πρώτη ομάδα από το Εκουαδόρ που έφτασε ως τους τελικούς του Κόπα Λιμπερταδόρες, κάτι που έχει πετύχει δύο φορές, χωρίς, ωστόσο, να έχει κερδίσει ούτε έναν από τους συνολικά τέσσερις αγώνες που έδωσε.
Η Μπαρτσελόνα ιδρύθηκε την 1η Μαΐου 1925, από τον Εουτίμιο Πέρες, έναν Ισπανό πρόσφυγα ο οποίος ονόμασε την ομάδα εμπνεόμενος από την ονομασία της πόλης καταγωγής του, της Βαρκελώνης. Έκτοτε, η Μπαρτσελόνα έχει καταφέρει να αναδειχτεί ως η πλέον δημοφιλής ομάδα στο Εκουαδόρ. Ο σύλλογος έχει μεγάλη αντιπαλότητα με την Εμελέκ, με τις αναμετρήσεις μεταξύ των δύο ομάδων να είναι γνωστές ως "Ελ Κλάσικο ντελ Αστιγέρο". Η ομάδα δίνει τους εντός έδρας αγώνες της στο Εστάδιο Μονουμεντάλ Ισίδρο Ρομέρο Κάρμπο, το μεγαλύτερο γήπεδο στην χώρα.
Εκτός από το ποδόσφαιρο, ο σύλλογος διαθέτει τμήματα καλαθοσφαίρισης, μπόουλινγκ, πυγμαχίας, κολύμβησης, βόλεϊ, μπέιζμπολ, αμερικάνικου ποδοσφαίρου, αθλητισμού, αλλά και τένις. Το 2008, το τμήμα καλαθοσφαίρισής της αναδείχτηκε πρωταθλήτρια στο Εθνικό Πρωτάθλημα Καλαθοσφαίρισης του Εκουαδόρ.
↑ (Ισπανικά) «Ya hay fecha para iniciar la remodelación del Estadio Monumental». elnorte.ec. 21 Δεκεμβρίου 2016. Αρχειοθετήθηκε από το πρωτότυπο στις 21 Δεκεμβρίου 2016. Ανακτήθηκε στις 18 Σεπτεμβρίου 2020.
↑ (Ισπανικά) «Aglomeración en la venta de entradas para el partido Mushuc Runa y Barcelona SC en Ambato». El Comercio. 2 Δεκεμβρίου 2016. Ανακτήθηκε στις 17 Δεκεμβρίου 2016.
↑ http://es.fifa.com/news/y=2012/m=6/news=idolo-del-astillero-ayer-hoy-siempre-1650143.html.  Missing or empty |title= (βοήθεια) Αρχειοθετήθηκε 2018-06-12 στο Wayback Machine.
↑ (Ισπανικά) «Barcelona Sporting Club, el equipo 'millonario'». El Universo. 7 Δεκεμβρίου 2016. Ανακτήθηκε στις 17 Δεκεμβρίου 2016.
↑ (Ισπανικά) «Cuatro jóvenes jugadores reforzarán a Barcelona SC en 2017». El Universo. 14 Δεκεμβρίου 2016. Ανακτήθηκε στις 17 Δεκεμβρίου 2016.